HU Az Európai Unió Hivatalos Lapja C 78/28

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) szerint

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis des Moussières ”– iránti kérelemről)

(EGT vonatkozású szöveg)

(2007/C 78/16)

2006. június 2-i kérelmében a Celtique Energie Petroleum Ltd társaság – székhelyének címe: 15, Beechwood Road, Beaconsfield, HP9 1HP Bucks (Egyesült Királyság) – folyékony vagy gáznemű szénhidrogének kutatására feljogosító kizárólagos engedélyért – ún. „Permis des Moussières”-ért – folyamodott öt éves időtartamra, körülbelül 3 747 négyzetkilométernyi, Ain, Savoie, Haute Savoie és Saône et Loire megyében fekvő területre.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 3,30 gr K 51,70 gr É B 4,00 gr K 51,70 gr É C 4,00 gr K 51,30 gr É D 3,90 gr K 51,30 gr É E 3,90 gr K 50,80 gr É F 3,50 gr K 50,80 gr É G 3,50 gr K 51,00 gr É H 3,30 gr K 51,00 gr É

A kérelemben szereplő terület egyik része azonos a Hivatalos Lap 2006. július 14-i C 163. számában közzétett „Lons-le-Saunier ”kérelemben szereplő területtel, amelyre vonatkozóan lezárult a versenytárgyalási időszak; a terület másik része azon kívül esik. Ez a pályázati felhívás csak az utóbbi, külső területrészre vonatkozik. Ennek határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 3,30 gr K 51,50 gr É B 3,40 gr K 51,50 gr É C 3,40 gr K 51,60 gr É D 3,70 gr K 51,60 gr É E 3,70 gr K 51,70 gr É F 4,00 gr K 51,70 gr É G 4,00 gr K 51,30 gr É H 3,90 gr K 51,30 gr É I 3,90 gr K 50,80 gr É J 3,50 gr K 50,80 gr É K 3,50 gr K 51,00 gr É L 3,30 gr K 51,00 gr É

A kérelmek benyújtása

A „Permis de Moussières ”iránti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet (décret) (Journal officiel de la République française, 1995. április 22.) 3., 4. és 5. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül a szénhidrogénekre vonatkozó bányászati engedélyek franciaországi megszerzéséről szóló – az Európai Közösségek Hivatalos Lapja 1994. december 30-i C 374. számának 11. oldalán közzétett – hirdetményben összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427 sz. módosított rendelet állapított meg.

A versengő kérelmeket az alábbi címen lehet benyújtani a bányászatért felelős minisztériumhoz. A „Permis de Moussières ”iránti kérelemre és a versengő kérelmekre vonatkozó határozatokat az említett kérelemnek a francia hatóságokhoz való beérkezésétől számítva két éven belül, azaz legkésőbb 2008. június 2-án meghozzák.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696 sz. módosított rendeletet (décret) (Journal officiel de la République française, 1995. május 11.)

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a

http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.